31987D0415
L 226/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 15 юни 1987 година
за сключване на Конвенция между Европейската общност, Република Австрия, Република Финландия, Република Исландия, Кралство Норвегия, Кралство Швеция и Конфедерация Швейщария за общ транзитен режим
(87/415/ЕИО)
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 113 от него,
като взе предвид предложението на Комисията,
като има предвид, че сключването на конвенция с Австрия, Финландия, Исландия, Норвегия, Швеция и Швейцария с оглед на въвеждането на общ транзитен режим на търговия между Общността и тези страни, както и между тези страни помежду им, следва да улесни пренасянето на стоки в рамките на тази търговия; като има предвид, че затова е необходимо приемането на подобна конвенция;
като има предвид, че настоящата конвенция е последствие от Съвместна декларация от 9 април 1984 г., приета в Люксембург от министрите на държавите-членки на Общността, Европейската асоциация за свободна търговия (ЕАСТ) и Комисията и при наличието на политическа воля от тяхна страна за разширяване на сътрудничеството между Общността и тези страни „с цел създаването на динамично европейско икономическо пространство в полза на техните страни“,
РЕШИ:
Член 1
Конвенцията между Европейската икономическа общност, Република Австрия, Република Финландия, Република Исландия, Кралство Норвегия, Кралство Швеция и Конфедерация Швейщария за общ транзитен режим се приема с настоящото от страна на Общността.
Текстът на конвенцията е приложен към настоящото решение.
Член 2
Общността се представлява в Съвместния комитет, според предвиденото в член 14 на конвенцията от Комисията, подпомагана от представителите на държавите-членки.
Член 3
Председателят на Съвета е оправомощен с настоящото да представи всички необходими инструменти по приемането, предвидени за целта в член 22 на конвенцията.
Съставено в Люксембург на 15 юни 1987 година.